**Mafalda Maria Elisabetta Anna Romana av Savoia** (født 2. november 1902 i Roma, død 27. august 1944 i Buchenwald) var datter av kong Victor Emmanuel III av Italia. Hun var en eldre søster av Umberto II av Italia. Hun døde i konsentrasjonsleiren Buchenwald.

Mafalda giftet seg den 23. september 1925 i Castello di Racconigi med Philipp av Hessen-Kassel, titulær landgreve av Hessen-Kassel-Rumpenheim og barnebarn av den tyske keiseren Fredrik III. De fikk sammen sønnene Moritz Friedrich (1926–2013), Heinrich Wilhelm (1927–1999), Otto Adolf (1937–1998), og datteren Elisabeth Margaretha (1940–).

Prins Philipp hadde fått særbehandling av Hermann Göring på et tidlig tidspunkt i 1930-årene, og fikk en høy stilling i NSDAP. Han ble stilt for retten etter krigen, men slapp fri etter et par års internering. Under andre verdenskrig hadde han falt i unåde hos Adolf Hitler og blitt fengslet i 1943.

Tidlig i september 1943 reiste prinsesse Mafalda til Bulgaria for å delta i begravelsen til sin svoger Boris III. Mens hun var i Bulgaria ble hun informert om den italienske våpenhvilen med de allierte, og at hennes ektemann var satt i husarrest i Bayern, mens hennes barn var i trygghet i Vatikanet. Gestapo sendte ut arrestordre, og 23. september ble hun oppringt av hauptsturmführer Karl Hass ved den tyske overkommandoen, som fortalte at han hadde en viktig beskjed fra hennes mann. Da hun ankom den tyske ambassaden ble hun arrestert, under påskudd av at hun hadde motarbeidet tyske interesser, men det ble antatt at det var primært for å sikre seg henne som gissel overfor hennes far, den italienske kongen, for å forhindre at han skulle motarbeide tyske interesser.

Hun ble overført til München for forhør, og deretter plassert i Buchenwald konsentrasjonsleir, hvor hun døde som følge av et bombeangrep mot en ammunisjonsfabrikk innenfor leirområdet.

Hennes familie ble ikke underrettet om dødsfallet før etter det tyske sammenbruddet i krigen, men rykter om dette hadde svirret siden slutten av 1944.

I 1997 ble hun av den italienske regjeringen æret med et portrett på et frimerke.

Bildegalleri
------------

* Kong Victor Emmanuel III og dronning Elena med sine barn i 1908; Mafalda står i bakre rekke, mellom sine foreldre.Kong Victor Emmanuel III og dronning Elena med sine barn i 1908; Mafalda står i bakre rekke, mellom sine foreldre.
* Prinsesse Mafalda og Philipp av Hessen-Kassel på bryllupsdagen 23. september 1925Prinsesse Mafalda og Philipp av Hessen-Kassel på bryllupsdagen 23. september 1925
* Landgrevinne Mafalda av Hessen-Kassel med sine to eldste sønner Moritz og Heinrich i 1930-åreneLandgrevinne Mafalda av Hessen-Kassel med sine to eldste sønner Moritz og Heinrich i 1930-årene

Referanser
----------

1. 1 2   Archivio Storico Ricordi, Archivio Storico Ricordi person-ID 1701, besøkt 3. desember 2020[Hentet fra Wikidata]
2. ↑   The Peerage person ID p10406.htm#i104054, besøkt 7. august 2020[Hentet fra Wikidata]
3. 1 2 3 4   The Peerage[Hentet fra Wikidata]
4. ↑  «Mafalda de Savoie». Mariees du Gotha. Arkivert fra originalen 9. mai 2015.  «Arkivert kopi». Arkivert fra originalen 9. mai 2015. Besøkt 12. februar 2018.

Eksterne lenker
---------------

* (en) Princess Mafalda of Savoy – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** ICCU
 |